Ladislav Polka

Plk. JUDr. Ladislav Polka (* 12. január 1952, Turzovka – † 24. apríl 2025) bol slovenský policajt, odborový predák a politik, bývalý poslanec Národnej rady SR za HZDS.

 Životopis 
Narodil sa 12. januára 1952 v Turzovke. V roku 1975 absolvoval štúdium práva na Právnickej fakulte Univerzity Komenského v Bratislave, v roku 1980 tu potom získal titul doktor práv v odbore štátne právo.Ladislav Polka. In: 

Pracoval ako odborný referent na odbore vysokých škôl Ministerstva školstva, od roku 1979 pôsobil aj ako odborný asistent na Vysokej škole zboru národnej bezpečnosti. Podieľal sa na založení Odborového zväzu polície a v decembri 1989 sa stal jeho spolupredsedom. V apríli 1990 bol zvolený za podpredsedu snemu Konfederácie odborových zväzov SR. Od júna 1990 bol v činných zálohách Ministerstva vnútra SR.

Vo volebných obdobiach 1992 – 1994, 1994 – 1998 a 2002 – 2006 bol poslancom Národnej rady SR za HZDS. V roku 2003 bola strana premenovaná na ĽS-HZDS. Ešte predtým, začiatkom roku 2003, bol Ladislav Polka v skupine 11 poslancov pod vedením Vojtecha Tkáča, ktorí vystúpili z HZDS a založili novú politickú stranu Ľudová únia. V priebehu volebného obdobia však aj z tejto strany vystúpil. Ladislav Polka bol členom Výboru NR SR pre obranu a bezpečnosť a Osobitného kontrolného výboru NR SR na kontrolu činnosti SIS.

 Referencie 

Kategória:Osobnosti z Turzovky
Kategória:Slovenskí policajti
Kategória:Slovenskí odborári
Kategória:Slovenskí politici
Kategória:Politici ĽS-HZDS
Kategória:Politici LS
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci NR SR (2002 – 2006)
Kategória:Absolventi Právnickej fakulty Univerzity Komenského v Bratislave
Kategória:Laureáti Radu Andreja Hlinku II. triedy